નોમુરાના જણાવ્યા પ્રમાણે વર્તમાન સ્વરૂપમાં જીએસટીનું જે રીતે માળખું છે તથા તેનાથી જે લાભ થનાર છે તે અગાઉ કરવામાં આવેલા અંદાજો કરતાં ઘણો ઓછો છે, કેમ કે તેનું માળખું વિભિન્ન ટેક્સના દરની સાથે સાથે ઘણું જટિલ છે. હાલ જે રીતે જાહેરાત કરવામાં આવી છે તે રીતે જોતાં મોટા ભાગની ચીજવસ્તુઓ પાંચ, ૧૨, ૧૮ અને ૨૮ ટકાના જીએસટી સ્લેબમાં આવી જશે, જ્યારે અન્ય ચાર પ્રકારની ચીજો જેવી કે લક્ઝરી કાર, તમાકુ તથા તેની બનાવટની ચીજવસ્તુઓ ઉપર જીએસટી સહિત વધારાનો સેસ લાદવામાં આવશે. સરળ કર ઢાંચાના કારણે જે મોટા લાભ મળવાની આશા હતી. હાલના માળખાના કારણે તેમાં ઘટાડો થશે. આદર્શ જીએસટીની દિશામાં સરકાર આગળ વધશે તેવી પણ આશા વ્યક્ત કરી હતી.